Padua

Ang Padua ( ;   ; ) ay isang lungsod at komuna (munisipalidad) sa Veneto, hilagang Italya. Ang Padua ay nasa ilog ng Bacchiglione, kanluran ng Venecia. Ito ang kabesera ng lalawigan ng Padua. Ito rin ang sentro ng ekonomiya at komunikasyon ng lugar. Ang populasyon ng Padua ay 214,000 (noong 2011). Minsan kasama ang lungsod, kasama ang Venecia (Italyanong Venezia) at Treviso, sa Kalakhang Pook ng Padua-Treviso-Venecia (PATREVE) na may populasyon na humigit-kumulang 2,600,000.

Nakatatag ang Padua sa Ilog Bacchiglione,  sa kanluran ng Venecia at  timog-silangan ng Vicenza. Ang Ilog Brenta, na minsan ay dumadaloy sa lungsod, ay dumadaloy pa rin sa hilagang mga distrito. Ang kapaligirang pang-agrikultura nito ay ang Kapatagang Veneciano (Pianura Veneta). Sa timog kanluran ng lungsod ay matatagpuan ang Kaburulang Euganea, na pinuri nina Lucano at Marcial, Petrarca, Ugo Foscolo, at Shelley.

Dalawang beses na lumilitaw ang Padua sa Talaan ng Pandaigdigang Pamanang Pook ng UNESCO: para sa Harding Botaniko nito, ang pinakasinauna sa mundo, at ang mga ika-14 na siglong fresco, na matatagpuan sa iba't ibang gusali ng sentro ng lungsod. Ang isang halimbawa ay ang Kapilya Scrovegni na ipininta ni Giotto sa simula ng 1300.

Ang lungsod ay kaakit-akit, na may siksik na ugnayan ng mga arkadang kalye na nagbubukas sa malaking komunal na piazze, at maraming tulay na tumatawid sa iba't ibang sangay ng Bacchiglione, na minsang nakapalibot sa mga sinaunang pader na tila isang foso.

Si San Antonio, ang patron ng lungsod, ay isang Portuges na Fransiscano na gumugol ng bahagi ng kaniyang buhay sa lungsod at namatay doon noong 1231.

Mga sanggunian

Bibliograpiya

Mga panlabas na link 
 

 
 Botanical Garden (Orto Botanico), Padua from UNESCO
 Tram di Padova – Public Tram 
 Weather Padova